[{"text_idx": "#000004", "text": "Yn Ystyried Buddsoddi?Chwilio am Fuddsoddiad?"}, {"text_idx": "#000005", "text": "Y Newyddion DiweddarafDigwyddiadau ar y gweill"}, {"text_idx": "#000007", "text": "Bydd yr ATRh yn ehangu ei gylch gwaith ar o\u0302l i\u2019r cabinet gymeradwyo cynnig i ehangu ei gylch gorchwyl. Ar hyn o bryd, mewn partneriaeth a\u0302 Llywodraeth Cymru, mae ro\u0302l yr ATRh yn canolbwyntio ar gydlynu cynllunio a buddsoddi trafnidiaeth rhanbarthol ar gyfer rhaglenni sy\u2019n benodol i\u2019r Fargen Ddinesig. O hyn ymlaen, bydd y cylch gwaith estynedig yn ei alluogi i chwarae rhan lawn yn y gwaith o gydlynu, alinio ac ysgogi cynllunio a buddsoddi trafnidiaeth ar gyfer POB rhaglen strategol ranbarthol. Bydd yr ehangu sylweddol hwn yn ei alluogi i ddatblygu agenda fwy strategol, uchelgeisiol a \u2018seiliedig ar y dyfodol\u2019 a dechrau\u2019r broses o gwmpasu\u2019r pwerau, y galluoedd a\u2019r teclynnau sydd eu hangen i weithredu yn y ffordd orau bosibl yng nghyd-destun Cyd-bwyllgor Corfforaethol y dyfodol. Yn bwysicaf oll, bydd yn gosod yr ATRh mewn safle lle gall ddweud ei ddweud ar faterion seilwaith strategol mawr y dydd \u2013 lefelu, cywiro tan-gyllido trafnidiaeth yn y rhanbarth, blaenoriaethau rheilffyrdd a theithio llesol cynaliadwy."}, {"text_idx": "#000008", "text": "Ymhlith y swyddogaethau newydd penodol sydd wedi eu hychwanegu at y cylch gwaith mae:"}, {"text_idx": "#000009", "text": "Dod yn bwynt cydgysylltu rhanbarthol ar gyfer rhaglenni ategol Llywodraeth Cymru a P-RC.Gweithio tuag at gydlynu\u2019r Rhwydwaith Bysiau Rhanbarthol yn integredig ac yn effeithiol a darparu cymorth ar ei gyfer. Bydd hyn yn cynnwys ystyried sefydlu Uned Ranbarthol o dan gefnogaeth y P-RC, gan gyfuno sgiliau ac adnoddau mewn ti\u0302m cyfunol i ganolbwyntio\u2019n gyfan gwbl ar gyflawni swyddogaethau bysiau rhanbarthol/lleol.Datblygu cyhoeddiad strategol yn nodi\u2019r Blaenoriaethau Rheilffyrdd Rhanbarthol ar gyfer P-RC. Gyda Llywodraeth y DU bellach yn ymchwilio i\u2019r cyfle i \u201clefelu\u201d buddsoddiad rheilffyrdd ledled y DU \u2013 mae dull strategol yn hanfodol. Mae gwaith ar y gweill i lunio \u2018Gweledigaeth a Blaenoriaethau Rheilffyrdd Strategol\u2019 ar gyfer Prifddinas-Ranbarth Caerdydd\u2019 a\u2019r bwriad yw y bydd y ddogfen hon yn bwydo i mewn i Brosbectws \u2018Lefelu i Fyny\u2019 P-RC sy\u2019n cael ei baratoi ar hyn o bryd i\u2019w ystyried gan Lywodraeth y DU yn y Flwyddyn Newydd."}, {"text_idx": "#000010", "text": "Dywedodd y Cynghorydd Huw David, Cadeirydd ATRh, Aelod Rhanbarthol o Fwrdd Cabinet P-RC ac Arweinydd Cyngor Bwrdeistref Sirol Pen-y-bont ar Ogwr: \u201cRwyf wrth fy modd bod yr estyniad i gylch gwaith yr RTA wedi\u2019i gymeradwyo\u2019n ffurfiol. Mae\u2019n hanfodol bod gennym wasanaethau trafnidiaeth dibynadwy, effeithlon a fforddiadwy o ansawdd uchel i gefnogi datblygu economaidd cynaliadwy ac adfywio cymdeithasol. Bellach mae gennym y gallu i gyflawni ro\u0302l ehangach wrth yrru agenda fwy strategol ac uchelgeisiol yn ei blaen, gan fanteisio i\u2019r eithaf ar y cyfleoedd a ddaw drwy fentrau Lefelu i Fyny a Phorth y Gorllewin, a\u2019r ymrwymiadau at Chwyldro Diwydiannol Gwyrdd.\u201d"}]